S-3284/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 19. maí 2020, á hendur:

„B-kk-þgf M-kk-þgf, [...] fyrir eftirtalin umferðarlagabrot með því að hafa:

1. Fimmtudaginn 1. ágúst 2019 ekið bifreiðinni [...]sviptur ökurétti um Súðavog í Reykjavík, við Knarravog, þar sem lögregla stöðvaði aksturinn.

M. [...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Sunnudaginn 17. mars 2019 ekið bifreiðinni [...] sviptur ökurétti, undir áhrifum áfengis (í blóði mældist vínandamagn 2,38‰) og gegn rauðu umferðarljósi um Straum, í Reykjavík, við Höfðabakka, þar sem lögregla stöðvaði aksturinn.

M. [...]

Telst brot þetta varða við 1. mgr. 7. gr., 1., sbr. 3. mgr. 49. gr. og 1. mgr. 58. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019.

3. Sunnudaginn 9. júní 2019 ekið bifreiðinni [...]sviptur ökurétti og undir áhrifum áfengis (í blóði mældist vínandamagn 2,19‰) um Vesturlandsveg í Borgarbyggð, við Olís, þar sem lögregla stöðvaði aksturinn.

M. [...]

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Mánudaginn 27. janúar 2020 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,81‰) um Breiðholtsbraut í Reykjavík, við Álfabakka, þar sem lögregla stöðvaði aksturinn.

M. [...]

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sigum lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði erfæddur [...] 1956. Samkvæmt framlögðu sakavottorði, dagsettu 19. maí 2020, gekkst ákærði undir sekt samkvæmt lögreglustjórasátt 31. maí 2019 fyrir akstur undir áhrifum áfengis og án ökuréttinda. Var hann þá jafnframt sviptur ökuréttindum í 18 mánuði.

Brot ákærða samkvæmt 2. ákærulið var drýgt áður en framangreindur dómur var kveðinn upp yfir ákærða, verður honum því gerður hegningarauki vegna þess nú, sbr. 78. gr. almennra hegningarlaga nr. 19/1940. Við ákvörðun refsingar vegna annarra ákæruliða verður miðað við að ákærða sé nú öðru sinni gerð refsing fyrir akstur undir áhrifum áfengis, innan ítrekunartíma í skilningi 71. gr. almennra hegningarlaga nr. 19/1940. Ákærða til málsbóta horfir skýlaus játning hans fyrir dómi. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.31 0.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 44 daga.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Ákærði greiði 87.409 krónur í sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir G-kvk-þf R-kvk-þf S-kvk-þf saksóknarfulltrúa.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf M-kk-nf, greiði 1.31 0.000 króna sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í 44 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði 87.409 krónur í sakarkostnað.

B-kvk-nf V-kvk-nf